Orimattila
Orimattila je grad i općina na jugu Finske od 16,288 stanovnika.

Geografske karakteristike

Orimattila leži u Regiji Päijänne Tavastija, u dolini rijeke Porvoonjoki, 20 km južno od 
administrativnog centra regije Lahtija i 93 km sjeveroistočno od Helsinkija.

Historija

Historija Orimattile počela je 1636. kad je osnovana istoimena parohija, koja se odvojila od Parohije Hollola.

Te dvije parohije ponovno su administrativno ujedinjene nakon Velikog sjevernog rata kad je taj dio Finske okupirala Carska Rusija. U to vrijeme vikar Orimattile - Anders Herkepaeus, prikupljao je crkveni porez i po Parohiji Hollola, jer je njihov vikar Gustaf Berner, pobjegao u Švedsku 1714.

Općina Orimattila osnovana je 1865. za vrijeme Velikog Vojvodstva Finska, kad je provedena velika reforma državne uprave i odvajanje crkvene od svjetovne vlasti, inače su dotad 
parohijama upravljali komesari koje je postavljala država.

Orimattila se počela industrijalizirati u 19. vijeku kad je osnovana tvornica tekstila Villatehdas, koja je 50-ih zapošljavala 600 radnika. Sredinom 20. vijeka osnovana je tvornica metalnih proizvoda Orima-Tuote Oy.

Nakon gubitka dobrog dijela Karelije iza Nastavljenog rata, velik dio izbjeglica iz tih krajeva naselio se u Orimattili.

Orimattila je status grada dobila 1992.

Općinska skupština Orimattile, te iste 2009. odbila je sudjelovati u pregovorima o udruživanju sa 8 susjednih općina, ali se 2010. 
odlučila udružiti sa Općinom Artjärvi, pa je to provedeno 1. januara 2011.

Privreda

Danas su nosioci privrede tehnološke i logističke kompanije; Keraplast Oy, Orfer Oy, 
Hermetel Oy, Orima-Tuote Oy, Allu Finland Oy i Nesco Oy.

Pobratimski gradovi

 , Weißenburg in Bayern
 , Östhammar
 , Jõgeva
 , Valka

Izvori

Vanjske veze 

 Službene stranice Općine Orimattila 
Gradovi u Finskoj
Općine u Finskoj